Preliminariosios sutarties 2 priedas

(I –III pirkimo objekto dalims /

Pagrindinės sutarties priedas

**TECHNINĖ SPECIFIKACIJA**

**1. Bendroji informacija.** Kauno miesto savivaldybės administracija ir jai pavaldžios įstaigos įgyvendina projektus, kuriems 2020 m. gegužės 7 d. Lietuvos Respublikos aplinkos ministro įsakymu Nr. D1-267 „Dėl finansavimo skyrimo projektams pagal finansavimo priemonę „Atsinaujinančių energijos išteklių (saulės, vėjo, geoterminės energijos, biokuro ar kitų) panaudojimas visuomeninės ir gyvenamosios (įvairių socialinių grupių asmenims) paskirties pastatuose“ buvo skirtas finansavimas saulės energijos fotovoltinių elektrinių įrengimui (toliau – projektas). Vadovaujantis finansavimo ir administravimo sutarčių 3.5 punktu vykdytojai, įgyvendinantys vidutinės apimties projektus, projekto įgyvendinimo pabaigoje privalo atlikti galutinį projekto išlaidų auditą ir su galutiniu mokėjimo prašymu pateikti šio audito ataskaitą.

**2. Pirkimo objektas –** projektų, įgyvendinamų pagal programą „Atsinaujinančių energijos išteklių diegimo skatinimas visuomenės ir gyvenamosios paskirties pastatuose“, Kauno mieste, finansinio audito paslaugos (toliau – Paslaugos).

**3. Reikalavimai Paslaugoms:**

3.1.Paslaugų teikėjas Paslaugas turi teikti vadovaujantis Lietuvos Respublikos aplinkos ministro 2010 m. balandžio 6 d. įsakymu Nr. D1-275 „Dėl klimato kaitos programos lėšų naudojimo tvarkos aprašo patvirtinimo“ (toliau – Klimato kaitos programa), patvirtintu lėšų naudojimo aprašu; Lietuvos Respublikos aplinkos ministro 2013 m. liepos 3 d. įsakymu Nr. D1-493 „Dėl tinkamų projektų išlaidų kategorijų pagal klimato kaitos programos finansavimo kryptis patvirtinimo“; 1999 m. birželio 15 d. Lietuvos Respublikos finansinių ataskaitų audito įstatymu Nr. VIII-1227 bei kitais tokių Paslaugų teikimą reglamentuojančiais teisės aktais.

Paslaugų teikėjas, radęs Europos Sąjungos, Lietuvos Respublikos teisės aktų ir pagrindinių Klimato kaitos programos dokumentų reikalavimų neatitikimų, turi juos nurodyti pagal atitinkamos Klimato kaitos programos nustatytus reikalavimus.

**4. Uždaviniai, kuriuos Paslaugų teikėjas turi įvykdyti, teikiant Paslaugas Įstaigoje:**

4.1 tarpinio ir galutinio mokėjimo prašymuose deklaruojamų patirtų išlaidų pagal finansavimo sutartį patikrinimas, atsižvelgiant į finansavimo sutarties sąlygas ir paramos teikimo reglamentavimą:

4.2. ar patirtos išlaidos yra numatytos finansavimo sutartyje;

4.3. ar išlaidos patirtos tinkamu finansuoti laikotarpiu;

4.4. atsiskaitymų su trečiosiomis šalimis už sutartyje numatytus darbus ar paslaugas (pavyzdžiui, partneriais, tiekėjais, darbuotojais) patikrinimą;

4.5. galutinio mokėjimo prašyme prašomos apmokėti sumos nustatymo teisingumą, atsižvelgiant į pateiktus avanso, jei avanso mokėjimo prašymas buvo pateiktas, ir tarpinio mokėjimo prašymus;

4.6. patikrinimą, ar projekto pajamos iš finansuojamos veiklos ir (ar) sukurtų produktų, jei tokios buvo gautos, tinkamai įtrauktos į buhalterinę apskaitą ir deklaruotos mokėjimo prašymuose.

**5. Paslaugų suteikimo terminas.** Paslaugų suteikimo terminas yra 30 (trisdešimt) kalendorinių dienų nuo Įstaigos užsakymo gavimo dienos. Kartu su užsakymu, Įstaiga pateiks ir dokumentus, nurodytus techninės specifikacijos priede

**6. Paslaugų rezultatų pateikimas:**

6.1. Paslaugų teikėjas, atlikęs visų projekto išlaidų auditą Įstaigoje (patikrinus tarpinio ir galutinio mokėjimo prašymus), radęs nukrypimų, turi juos nurodyti išlaidų audito išvadoje. Kiekvienas atvejis turi būti identifikuotas pagal projekto biudžeto išlaidų kategorijas, išlaidų pavadinimą, dokumentą ir sumą. Kur įmanoma, neatitikimas turi būti nurodytas pinigine išraiška. Projekto finansinių išlaidų audito išlaidų bei šiltnamio efektą sukeliančių dujų sumažinimo stebėsenos ataskaitos patvirtinimo išlaidų netikrina atestuoti auditoriai ir dėl jų nepasisakoma galutinio projekto audito išvadoje.

6.2. Projekto finansinio audito išlaidų ataskaita Įstaigai turi būti pateikta lietuvių kalba 2 (dviem) pasirašytais egzemplioriais arba elektroninėmis priemonėmis (pasirašyta elektroniniu parašu).

6.3. Teikiant Paslaugas, Paslaugų teikėjas neturi pareigos atvykti į Įstaigos patalpas.

**7. Kita.** Esant poreikiui, Paslaugų teikėjas turi teikti informaciją ir paaiškinimus apie aplinkybes, kurioms esant buvo prieita prie išvados dėl projekto veiklų ir lėšų panaudojimo. Paslaugų teikėjas turi sudaryti sąlygas gauti tikrinamus dokumentus, darbo dokumentus Klimato kaitos programą įgyvendinančioms institucijoms bei kitoms minėtos programos įgyvendinimo priežiūrą vykdančioms institucijoms ir jų įgaliotiems atstovams.

*Techninės specifikacijos priedas*

**Preliminarus dokumentų sąrašas:**

1. Saulės elektrinės elektros gamybos leidimas;

2. Saulės elektrinės statybos užbaigimą patvirtinantys dokumentai;

3. Saulės elektrinės įvedimo į eksploataciją aktas;

4. Viešinimo lentos ir saulės elektrinės foto nuotraukos;

5. Projekto apskaitos didžioji knyga;

6. Atliktų pirkimų sutartys;

7. Sąskaitos ir atliktų darbų/paslaugų/prekių priėmimo perdavimo aktai;

8. Apmokėjimą patvirtinantys dokumentai;

9. Visi mokėjimo  prašymai ir jeigu rengiama - galutinė projekto įgyvendinimo ataskaita;

10. Finansavimo sutartis su priedais ir pakeitimais;

11. Kiti dokumentai, pagrindžiantys deklaruojamas išlaidas.

|  |  |  |
| --- | --- | --- |
| **Užsakovas***[Įrašyti Užsakovo rekvizitus]*............................................(pareigos) A. V. ...................................................(parašas) ...................................................(vardas, pavardė)

|  |
| --- |
|  |

 | **Paslaugų teikėjas***[Įrašyti Paslaugų teikėjo rekvizitus]*............................................(pareigos) A. V. ...................................................(parašas) ...................................................(vardas, pavardė) |